b"\n_START_ARTICLE_\nBroderick Crawford\n_START_PARAGRAPH_\nWilliam Broderick Crawford (9. joulukuuta 1911 Philadelphia, Pennsylvania \xe2\x80\x93 26. huhtikuuta 1986 Rancho Mirage, Kalifornia) oli yhdysvaltalainen n\xc3\xa4yttelij\xc3\xa4._NEWLINE_H\xc3\xa4nen vanhempansa olivat vaudeville-esiintyji\xc3\xa4. H\xc3\xa4nen elokuvadebyyttins\xc3\xa4 oli sivurooli elokuvassa Mit\xc3\xa4 nainen tahtoo... (Woman Chases Man, 1937). H\xc3\xa4nen uransa tunnetuimpia elokuvia ovat mm. Seitsem\xc3\xa4n syntist\xc3\xa4 (Seven Sinners, 1940), Kaikki kuninkaan miehet (All the King's Men, 1949), Eilen syntynyt (Born Yesterday, 1950) ja Y\xc3\xb6ihmisi\xc3\xa4 (Night People, 1954). H\xc3\xa4n sai parhaan miesp\xc3\xa4\xc3\xa4osan Oscarin sek\xc3\xa4 Golden Globen elokuvasta Kaikki kuninkaan miehet (All the King's Men, 1949). T\xc3\xa4m\xc3\xa4n lis\xc3\xa4ksi h\xc3\xa4n loi mittavan uran televisiossa, n\xc3\xa4ytellen useassa televisiosarjassa, kuten Highway Patrol (vuodet 1955\xe2\x80\x931959) ja King of Diamonds (1961\xe2\x80\x931962). H\xc3\xa4n on saanut urastaan kaksi t\xc3\xa4hte\xc3\xa4 Hollywood Walk of Famelle, toisen elokuvista ja toisen televisiosta._NEWLINE_H\xc3\xa4n oli el\xc3\xa4m\xc3\xa4ns\xc3\xa4 aikana kaksi kertaa naimisissa ja ensimm\xc3\xa4isest\xc3\xa4 avioliitosta h\xc3\xa4nell\xc3\xa4 oli kaksi poikaa. H\xc3\xa4n kuoli halvaukseen 74-vuotiaana."